Paterna celebra el Dia de la Policia Nacional amb una baixa taxa de criminalitat i el major nombre d'agents de la història
04/10/2022

# Paterna celebra el Dia de la Policia Nacional amb una baixa taxa de criminalitat i el major nombre d'agents de la història

[![Paterna celebra el Dia de la Policia Nacional amb una baixa taxa de criminalitat i el major nombre d'agents de la història](/images/noticias/2022/10/POLICIA.png)](/images/noticias/2022/10/POLICIA.png)

04.10.2022

*   L'Alcalde Juan Antonio Sagredo i la Tinenta Alcalde de Seguretat, Nuria Campos, han acompanyat hui a l'Inspector Cap, Cap de la Comissaria de la Policia Nacional de Paterna, José Manuel León, en la celebració de l'acte en honor al cos de seguretat.
*   La Tinenta Alcalde de Seguretat, Nuria Campos, ha sigut guardonada en l'acte per la seua labor al capdavant del cos de la Regidoria de Seguretat juntament amb altres persones o entitats com la Policia Local de Paterna, l'Intendent Ricardo Sánchez i l'ONG Farmamundi.

L'Alcalde de Paterna, Juan Antonio Sagredo, i la Tinenta Alcalde de Seguretat, Nuria Campos, han acompanyat hui a l'Inspector Cap, Cap de la Comissaria de la Policia Nacional de Paterna, José Manuel León, en l'acte celebrat en honor a la Policia Nacional per a posar en valor la important labor que realitza aquest cos de seguretat.

Durant la cerimònia, el primer edil ha destacat en la seua intervenció _“la baixa taxa de criminalitat amb la qual compta el municipi, 12 punts per davall de la mitjana de la Comunitat Valenciana i 10 per davall de la nacional”,_ al mateix temps que ha agraït _“a tots els agents que componen el Cos Nacional de Paterna l'enorme treball i esforç que imprimeixen diàriament en la seua labor per salvaguardar la seguretat dels paterners i paterneres”._

_“Des de 2017 s'ha anat augmentat el nombre d'efectius amb un total de 16 incorporacions, aconseguint així el major nombre d'agents en tota la història del cos de la Policia Nacional de Paterna”,_ ha explicat Sagredo.

Durant l'esdeveniment, s'han entregat diplomes i plaques a diverses entitats i persones en reconeixement a la cooperació i el treball que realitzen a la ciutat, entre les quals es troben la Tinenta Alcalde de Seguretat, Nuria Campos, que ha sigut guardonada per la seua labor al capdavant de la Regidoria de Seguretat juntament amb altres persones o entitats com la Policia Local de Paterna, l'Intendent Ricardo Sánchez i l'ONG Farmamundi.

També s'han condecorat amb la Creu Blanca al Mèrit Policial a l'Inspector Cap, Tomás Gago, l'Oficial de Policia, Juan Luis Sepúlveda, i el policia, Samuel Garzón. A més, s'ha concedit per primera vegada la Creu Blanca a una treballadora dels Cossos Generals de l'Administració, María José Molias.

D'altra banda, s'ha fet lliurament de la placa a la dedicació pel seu servei durant 35 anys a l'Inspector Miguel Ángel Sánchez, mentre que al Sotsinspector Francisco Bellido se l'ha reconegut la medalla pels 20 anys de dedicació a la Policia i la medalla de permanència pels 20 anys al policia Rubén Calatayud.